Трябва да направим преоценка на ролята на Европа в един нов свят - изявление 
на Роберта Мецола пред лидерите на ЕС 


По време на неофициалното заседание на Европейския съвет в четвъртък във 
Версай, Франция, председателят на Европейския парламент г-жа Роберта Мецола 
направи следното изявление. 


Уважаеми госпожи и господа председатели, 
Уважаеми госпожи и господа министър-председатели, 
Скъпи приятели, 


Мариупол е град, който никога не съм посещавала, но името на този град никога няма 
да забравя. Обстрелването на родилно отделение и детска болница е позорен акт. Акт на 
жестокост, който обобщава естеството на заплахата, пред която сме изправени. 


Нашествието на Пугин в Украйна сложи край на един дълъг мирен период в Европа. То 
промени всичко, вероятно завинаги. И реакцията ни трябва да бъде пропорционална на 
сериозната, реална и нарастваща заплаха за нашата обща сигурност. 


Трябва да направим преоценка на ролята на Европа в този нов свят. 


На първо място, трябва спешно да увеличим инвестициите си в отбраната и в иновативни 
технологии и да продължим да изграждаме истински Съюз за сигурност и отбрана. 
Съюз, който може да бъде проактивен, гъвкав, жив и устойчив. Съюз, който е в 
състояние да противодейства на нови заплахи. Това означава, че думите ни трябва да 
бъдат последвани от дела. Това означава реформиране на постоянното структурирано 
сътрудничество. 


Това означава увеличаване на националните ни бюджети и интелигентно използване на 
общия ни бюджет на ЕС, за да се гарантира, че при необходимост нуждите от 
способности може да бъдат посрещнати с колективно финансиране. 


Бюджетът на Съюза е нашият ключов инструмент за укрепване на солидарността и 
сближаването. 


Трябва да надхвърлим границите на Европейския фонд за отбрана и да използваме 
бюджета на ЕС за нашата политика за сигурност и отбрана навсякъде, където това носи 
добавена стойност. Трябва да използваме бюджета, за да изпълним стратегическия 
компас, и да превърнем Съюза за отбрана в реалност. 


Агенцията по отбрана и другите агенции на Съюза, работещи в тази област, следва да 
бъдат включени в бюджетната рамка на ЕС. В търсенето на начини за по-нататъшно 
премахване на табутата и изграждане на по-силна европейска отбрана следва отново да 
разгледаме този вариант. 


На второ място, трябва да удвоим и угроим усилията си за намаляване на енергийната 
си зависимост от Кремъл. 


Нашата непосредствена цел трябва да бъде енергийната сигурност. Сигурността идва от 
разнообразието - разнообразието на нашите енергийни източници, доставчици и 
маршрути за доставка. 


В настоящия момент на криза трябва да си припомним, че енергията е - и винаги е била 
- политическа. Русия отдавна е разбрала това. 

Сега е моментът Съюзът да изпрати ясно послание, като: 

- ограничи вноса на руски стоки за износ, включително газ, нефт и въглища; 

- преразгледа всички сертификати, издадени на руски енергийни дружества; 

- разгледа възможностите за съхранение на газ, съвместно възлагане на 
обществени поръчки за газ, съвместни схеми за финансиране; 

- увеличи дела на нисковъглеродната и възобновяемата енергия в нашия енергиен 
микс чрез по-бързо прилагане на пакета „Подготвени за цел 55“. 


Нашата цел трябва да бъде постигането на бъдеще без внос на газ от Русия. Тази цел е 
амбициозна, но необходима. 


Европейският парламент е бил винаги силен поддръжник на целите в областта на 
енергията от възобновяеми източници, на укрепването на взаимосвързаността между 
държавите членки, увеличаването на капацитета ни за съхранение и намаляването на 
зависимостта от отделни доставчици. Всичко това може да спомогне ЕС да замени преди 
2030 г. руския газ и бързо да увеличи дела на нашите собствени източници на енергия. 
Ясно е, че трябва да преминем от изкопаеми горива към по-устойчиви и чисти енергийни 
източници, възобновяеми източници на енергия, водород, но и безопасна и модерна 
ядрена енергия, за да постигнем амбициозните си цели в областта на климата. 


Накратко, изводът е следният: не бива да бъдем принуждавани да финансираме 
бомбите, които падат в Украйна. 


Трябва да обърнем внимание на покачващите се цени на енергията и да решим какви 
мерки можем да предприемем, за да смекчим това развитие. 


Трябва и да можем да обясним тези мерки на нашите граждани. Особено в това 
отношение можете да разчитате на Европейския парламент и нашите членове: ще 
спомогнем за разпространяване на посланието на Европа. 


Трето, трябва да говорим повече за продоволствената сигурност. Това трябва да стане 
неразделна част от нашите дискусии относно стратегическата автономност на Европа. 
Трябва да направим линиите си за доставка по-ясни и по-устойчиви. 


Четвърто - това, което видяхме досега като европейска координация, солидарност и 
единство, е безпрецедентно и трябва да бъде концепцията ни за бъдещето. 


Държавите членки положиха усилия, така че повече от 2 милиона украинци да бъдат 
приети в нашите общности и семейства. Съчетахме масови санкции с практическа 
солидарност, която позволи на украинците да влязат безпрепятствено в европейските 
домове и сърца. Европа се представи в най-добра си светлина. 


Нашите действия съответстваха на амбициите ни. Дадохме на Украйна помощ, оръжия 
и перспектива за присъединяване към Съюза, с което й даваме надежда да затвърди 

европейското си бъдеще. Освен това трябва да продължим да оказваме съдействие, за да 
помогнем на съседните държави да се справят, включително Молдова и Грузия. 


Не можем да оставим Украйна без подкрепа. И съм сигурна, че всички ние, събрали се 
днес на тази маса, са решени да не допускаме това. Пугин подцени решимостта ни почти 
толкова много, колкото подцени устойчивостта и съпротивата на украинците. 


И ние трябва да покажем такава устойчивост. Знаем, че Пугин няма да се спре в Киев, 
точно както не се спря в Крим. Тактиката си, която усъвършенства в Сирия, той сега 
разгръща в Европа. С право полагаме усилия това да стане най-скъпоструващата грешка, 
която някога е правил. 


Нашите санкции трябва да бъдат все така безмилостни. На олигарсите от Кремъл трябва 
да бъде отказан достъп до удобствата, към които са привикнали в Европа. Нашите 
предприятия вече не бива да разчитат на Русия за икономически растеж. Общественият 
натиск играе голяма роля в това отношение, но ние трябва да бъдем подготвени, ако той 
отслабне. Едновременно с това трябва да гарантираме, че криптовалутите или новите 
финансово-технологични инструменти не предоставят възможности за заобикаляне на 
санкциите. 


Путин трябва да го заболи, но трябва да сме готови и самите ние да понесем болка - това 
е цената, която трябва да поемем в този повратен момент в европейската история - цена, 
която мисля, че нашите граждани са готови да заплатят. 


Тъй като цената на войната на Путин засяга нашите общности, трябва да сме готови да 
осигурим икономическата основа на Европа. Това означава преструктуриране и 
реинвестиране в научни изследвания и суровини - ав това отношение предложеният от 
Комисията законодателен акт на ЕС за интегралните схеми е изключително важен. Но 
това трябва да означава също така да помогнем на предприятията, от които очакваме да 
не се обръщат вече към Русия, както и да удвоим цифровите и екологичните 
трансформации. Нашият Зелен пакт се отнася както до климата, така и до сигурността. 
Освен това трябва да работим заедно в световен мащаб, за да осигурим демократичен 
съюз за защита на нашата цифрова автономност. 


Позволете ми да се спра накратко върху информационната война, която се води. Трябва 
не само да засилим киберотбраната си, но и да продължим да се противопоставяме на 
твърдението, че изправяйки се срещу Пугин Европа по някакъв начин се изправя срещу 
Русия. Руснаците, които се противопоставят на Путин въпреки опасността да бъдат 
лишени от свобода, са тези, които могат да предизвикат промяна. Те са от правилната 
страна на историята. Нашата страна. 


И накрая, трябва да бъдем ясни: Действията на Путин и Лукашенко в Украйна са 
престъпни. Това е военно престъпление. С него се нарушава демократичният световен 
ред и когато настъпи моментът трябва да потърсим отговорност от виновните пред 
международния наказателен съд. Това би била крайната победа за народа на Украйна, 
за върховенството на закона и за нашия основан на правила начин на живот. 


Благодаря Ви. 


